Adil Tojgonbajev
Adil Tojgonbajev (ka Tojganbajev; sündinud 12. oktoobril 1966) on Kõrgõzstani endise presidendi Askar Akajevi tütre Bermet Akajeva Kasahstani kodanikust abikaasa. Akajevi võimu ajal sai Tojgonbajevist Kõrgõzstanis mõjukas ärimees, kes hoidis oma ärisid enda kontrolli all variomanike kaudu. Muuhulgas oli tema kontrolli all üks Manasi lennuväebaasi kütuseäriga seotud allhankija. Tulbirevolutsiooni järel esitati Tojgonbajevile korruptsioonisüüdistus.